โฆษก ตร. แจงยังไม่ทราบสาเหตุ วันเฉลิม ถูกอุ้มหายในกัมพูชา
รองโฆษกสำนักงานตำรวจแห่งชาติ แจงยังไม่ทราบสาเหตุ วันเฉลิม ถูกอุ้มหายในกัมพูชา ขณะที่ #saveวันเฉลิม ยังคงติดเทรนด์อันดับ 1 บนทวิตเตอร์ในประเทศไทย ต่อเนื่องมาจากคืน5 มิ.ย.2563 ความคืบหน้ากรณีวันเฉลิม สัตย์ศักดิ์สิทธิ์ อายุ 37 ปี ผู้ลี้ภัยทางการเมืองชาวไทยการถูกลักพาตัวจากที่พัก กรุงพนมเปญ กัมพูชาล่าสุดรายงานว่า ที่สำนักงานตำรวจแห่งชาติ วันนี้ (5 มิ.ย.63) พ.ต.อ.กฤษณะ พัฒนเจริญ รองโฆษกสำนักงานตำรวจแห่งชาติกล่าวถึงกรณี วันเฉลิม ว่า กรณีดังกล่าวทราบข่าวจากสื่อว่า วันเฉลิม ถูกอุ้มตัวไปรองโฆษกสำนักงานตำรวจแห่งชาติระบุว่า วันเฉลิม เป็นผู้ต้องหาตามหมายจับ พ.ร.บ.คอมพิวเตอร์ เมื่อปี 2561 กรณีแชร์และโพสต์ข้อความ ซึ่งกรณีดังกล่าวมีผู้ต้องหาถูกจับกุมไปก่อนหน้านี้ จำนวน 8-9 คน การอุ้มในครั้งนี้ ยังไม่ทราบสาเหตุว่ามาจากเรื่องอะไร เพราะอยู่นอกราชอาณาจักร ส่วนการปฏิบัติการเป็นการดำเนินการของเจ้าหน้าที่กัมพูชา จะเป็นไปตามหมายจับหรือไม่นั้น ตอนนี้ยังไม่มีการประสานงานจากทางกัมพูชาวันเฉลิม เคยถูกเรียกรายงานตัวตามคำสั่งคณะรักษาความสงบแห่งชาติ (คสช.) แต่ไม่ไปรายงานตัว จึงถูกออกหมายจับในฐานะบุคคลผู้ฝ่าฝืนไม่มารายงานตัวตามคำสั่ง คสช. เมื่อ 8 มิ.ย. 2557 ก่อนจะลี้ภัยไปยังประเทศกัมพูชา และถูกกลุ่มคนร้ายติดอาวุธนำตัวไปโดยยังไม่ทราบชะตากรรมจนถึงเวลา 14.25 น. #saveวันเฉลิม ยังคงติดเทรนด์อันดับ 1 บนทวิตเตอร์ในประเทศไทย ต่อเนื่องมาจากคืนวันที่ 4 มิ.ย. 2563 หลังมีการรายงานข่าวเรื่องนี้สำหรับวันเฉลิม นอกจากเป็นผู้ลี้ภัยทางการเมืองแล้วเขายังเป็นนักเคลื่อนไหว-นักกิจกรรมที่ทำงานร่วมกับองค์กรพัฒนาเอกชนด้านเด็กและเยาวชน รณรงค์ป้องกันเอชไอวี และอีกหลายด้านกรณีของวันเฉลิมนับเป็นผู้ลี้ภัยทางการเมืองคนที่ 9 ที่ถูกอุ้มหายในประเทศเพื่อบ้านต่อจากอิทธิพล สุขแป้น หรือดีเจซุนโฮ ผู้ลี้ภัยอยู่ที่ประเทศลาว หายตัวไปตั้งแต่เดือน ก.ค. 2559 วุฒิพงศ์ กชธรรมคุณ หรือโกตี๋ ถูกกลุ่มชายชุดดำพร้อมอาวุธประมาณ 10 คน จับตัวไปในประเทศลาว เมื่อวันที่ 29 ก.ค. 2560 สุรชัย ด่านวัฒนานุสรณ์ หรือสุรชัย แซ่ด่าน หายตัวไปจากบ้านพักในลาวช่วงกลางเดือน ธ.ค. 2561 พร้อมกับชัชชาญ บุปผาวัลย์ หรือสหายภูชนะ และไกรเดช ลือเลิศ หรือสหายกาสะลอง แต่อีกสองคนพบเป็นศพถูกฆ่าถ่วงแม่น้ำโขงภายหลัง ชูชีพ ชีวะสุทธิ์ หรือลุงสนามหลวง มีข่าวว่าถูกจับกุมตัวในเวียดนามและส่งตัวกลับไทยพร้อมกับผู้ลี้ภัยอีกสองคน คือสยาม ธีรวุฒิ หรือสหายข้าวเหนียวมะม่วง และกฤษณะ ทัพไทย หรือสหายยังบลัด เมื่อวันที่ 9 พ.ค. 2562 แต่ยังไม่มีใครสามารถติดต่อทั้งสามคนได้
รองโฆษกสำนักงานตำรวจแห่งชาติ แจงยังไม่ทราบสาเหตุ วันเฉลิม ถูกอุ้มหายในกัมพูชา ขณะที่ #saveวันเฉลิม ยังคงติดเทรนด์อันดับ 1 บนทวิตเตอร์ในประเทศไทย ต่อเนื่องมาจากคืน 5 มิ.ย.2563 ความคืบหน้ากรณี
#saveวันเฉลิม,วันเฉลิม สัตย์ศักดิ์สิทธิ์,ผู้ลี้ภัย,ถูกอุ้มหาย,ผู้ลี้ภัยทางการเมือง